Pulenta

A Pulenda hè una spicialità di a gastrunumia corsa.
Ghjè una pasta di culore marrone fatta d'acqua è di farina castagnina. Di regula, si manghja incu u furmagliu frescu ò u brocciu.
A pulenda si manghja dinù a spessu cu u figatellu ò e coste purcine.

 Priparazioni 
- 1 chilò di farina
- 2 litri d'acqua
- 1 cuchjarina di sale -

Fà bolle l'acqua, mette una cuchjarina di sale, lampà a farina castagnina stacciata è girà cu u pulendaghju mentre una mez'ora (focu accesu). Quand'ella si stacca di a pignatta è ch'ella scambia appena di culore, hè pronta! Si ringira allora a pignatta nant'à un stracciu per fà falà a pulenda. Si mette appena di farina nantu prima di ringirà la è dopu avè la ringirata per ch'ella un s'appichessi micca à u stracciu.

 Riferimenti 

 Liami 

Categoria:Gastrunumia corsa